section_heading: Fikcionalna biografija
paragraph_text: Christopher Danforth Stevens rođen je u Wheelingu u Zapadnoj Virginiji, u obitelji trgovačkog putnika. U epizodi "Aurora Borealis" (zadnjoj u prvoj sezoni) otkriva se da je Chris rođen 3. srpnja 1963. Njegov otac provodio je pola svoga vremena s Chrisom i njegovom majkom, a pola sa svojom drugom obitelji u Oregonu. Chris i njegov polubrat Bernard Stevens, rođen istog dana, nisu znali ništa jedan o drugom sve dok se nisu upoznali na svoj trideseti rođendan.